stanford-oval/wikipedia huggingface dataset:
קוטר זוויתי
שימוש באסטרונומיה

באסטרונומיה הגדלים של אובייקטים שמימיים ניתנים לעיתים קרובות על ידי הקוטר הזוויתי שלהם, כפי שהם נצפים מכדור הארץ, במקום לציין את גודלם הממשי. מאחר שהגדלים הזוויתיים הללו קטנים נהוג לייצגם בשניות קשת. שניית קשת היא אחד מ-3600 של מעלה או אחד משישים של דקת קשת. רדיאן הוא  180/\pi  מעלות, ולכן רדיאן הוא  3600*180/\pi  שניות קשת - בערך 206,265 שניות קשת. לכן, הקוטר הזוויתי של אובייקט בעל קוטר d במרחק D, הניתן בשניות קשת, מבוטא על ידי:
הטבלה להלן מציגה את הגדלים הזוויתיים של לקט גרמי שמים כפי שהם נצפים מכדור הארץ:
| גרם שמים | קוטר זוויתי | גודל יחסי (עשרה פיקסלים לשנייה קשת) |
| --- | --- | --- |
| השמש | 31.6′ – 32.7′ | 28.7–29.7 פעמים הערך המקסימלי של נוגה (הקו הכתום למטה) / 1896–1962″ |
| הירח | 29.3′ – 34.1′ | 26.6–31.0 פעמים הערך המקסימלי של נוגה (הקו הכתום למטה) / 1758–2046″ |
| נוגה | 9.565″ – 66.012″ |  |
| צדק | 29.800″ – 50.115″ |  |
| שבתאי | 14.991″ – 20.790″ |  |
| מאדים | 3.492″ – 25.113″ |  |
| כוכב חמה | 4.535″ – 13.019″ |  |
| אורנוס | 3.340″ – 4.084″ |  |
| נפטון | 2.179″ – 2.373″ |  |
| קרס | 0.330″ – 0.840″ |  |
| וסטה | 0.20" – 0.64" |  |
| פלוטו | 0.063″ – 0.115″ |  |
| R בדג זהב | 0.052″ – 0.062″ |  |
| ביטלג'וז | 0.049″ – 0.060″ |  |
| אריס | 0.034" – 0.089″ |  |
| אלפארד | 0.00909″ |  |
| אלפא קנטאורי | 0.007″ |  |
| קאנופוס | 0.006″ |  |
| סיריוס | 0.005936″ |  |
| אלטאיר | 0.003″ |  |
| דנב | 0.002″ |  |
| פרוקסימה קנטאורי | 0.001″ |  |
הטבלה מראה כי הקוטר הזוויתי של השמש, כאשר צופים מפני כדור הארץ, הוא בערך 32 דקות קשת (1920 שניות שמש או 0.53 מעלות) כפי שהוסבר לעיל.
משמעות הדבר שהקוטר הזוויתי של השמש הוא כ-250,000 פעם קוטרו של סיריוס על אף שלסיריוס קוטר באורך 1.7 קוטרי שמש. זאת כיוון שהמרחק מסיריוס גדול פי כחצי מיליון מהמרחק של כדור הארץ והשמש.
הקוטר הזוויתי של השמש הוא בערך כמו הקוטר הזוויתי של הירח כיוון שהיחס בין המרחקים, כמו גם היחס בין הקטרים הוא כ-400.
הערות שוליים

↑  Michael A. Seeds; Dana E. Backman (2010). Stars and Galaxies (7 ed.). Brooks Cole. p. 39. ISBN 978-0-538-73317-5.
דיאגרמה עבור הנוסחה לקוטר זוויתי
קוטר זוויתי- הזווית התחומה על ידי האובייקט
השוואה של הקוטר הזוויתי של השמש, הירח ושאר כוכבי הלכת. כדי לקבל תצוגה אמיתית של הגדלים, יש להסתכל על התמונה ממרחק 103 פעמים הרוחב של מעגל "Moon: max.". למשל, אם המעגל הוא ברוחב 10 ס"מ על המסך שלכם, יש לצפות במסך ממרחק 10.3 מטרים על מנת שהקוטר הזוויתי בתמונה יהיה זהה לזה שיש לכוכבים במציאות.
קורט יאהן

| --- | --- |
אין תמונה חופשית
 לידה:  16 בפברואר 1892 שמלקלדן, האימפריה הגרמנית האימפריה הגרמנית
 פטירה:  7 בנובמבר 1966 (בגיל 74) קובורג, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1910–1945 (כ־35 שנים)
 דרגה:   גנרל חיל התותחנים (ורמאכט)
 תפקידים בשירות
 מפקד הדיוויזיה ה-121   מפקד הדיוויזיה הממונעת ה-3   מפקד הדיוויזיה הממונעת ה-233   מפקד דיוויזיית הפאנצרגרנדיר ה-233   מפקד הדיוויזיה ה-709   מפקד דיוויזיית הפאנצרגרנדיר ה-18   מפקד הדיוויזיה ה-12   מפקד הקורפוס ה-87
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל קורט יאהן (בגרמנית: Kurt Jahn;‏ 16 בפברואר 1892 – 7 בנובמבר 1966) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

יאהן נולד ב-16 בפברואר 1892 בשמלקלדן, שהשתייכה לאימפריה הגרמנית. בשנת 1910 התגייס יאהן לצבא הגרמני הקיסרי, והצטרף לרגימנט הארטילריה ה-30 (באדן ה-2). שם הוא הועלה לדרגה ב-18 באוגוסט 1915 הועלה לדרגת אובר לוטננט, ובקיץ 1916 מונה לשלישו של מפקד הארטילריה של הדיוויזיה ה-29. בתחילת 1917 מונה לקצין מטה בדיוויזיה ה-29, ובסוף אותה שנה הועבר לרגימנט הרגלים ה-113. באביב 1918 הועבר למטה הקורפוס ה-5, בקיץ 1918 הועבר למטה הדיוויזיה ה-42, וב-18 באוגוסט 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף יאהן לרייכסווהר, ומילא בו תפקידי פיקוד ומטה.  ב-1 במאי 1933 הועלה יאהן לדרגת אוברסט לוטננט, ומונה למפקד רגימנט הארטילריה ה-5. ב-1 במאי 1935 הועלה לדרגת אוברסט, וב-6 באוקטובר 1936 מונה למפקד רגימנט הארטילריה ה-35. ב-12 באוקטובר 1937 מונה למפקד אגד הארטילריה ה-35, ב-1 במרץ 1938 מונה למפקד בית-הספר לתותחנות בייטרבוג, וב-1 בינואר 1939 הועלה לדרגת גנרל מיור.
ביוגרפיה > מלחמת העולם השנייה

ב-5 באוקטובר 1940 מונה יאהן למפקד הדיוויזיה ה-121, וב-1 בנובמבר 1940 הועלה לדרגת גנרל לוטננט. ב-25 במאי 1941 מונה יאהן למפקד הדיוויזיה הממונעת ה-3, ובמהלך מבצע ברברוסה לחמה הדיוויזיה שבפיקודו כחלק מהקורפוס הממונע ה-56 במסגרת ארמיית הפאנצר הרביעית. במהלך הקרב על מוסקבה לחמה הדיוויזיה שבפיקודו כחלק מהקורפוס הממונע ה-57 במסגרת ארמיית הפאנצר הרביעית, וב-15 במאי 1942 מונה למפקד הדיוויזיה הממונעת ה-233, שהפכה ב-7 ביולי אותה שנה לדיוויזיית הפאנצרגרנדיר ה-233. ב-15 במרץ 1943 מונה יאהן למפקד הדיוויזיה ה-709 בצרפת, וב-1 ביולי 1943 מונה למפקד אגד הארטילריה ה-308, שהיה חלק מהארמייה השנייה. ב-14 באפריל 1944 מונה יאהן למפקד דיוויזיית הפאנצרגרנדיר ה-18, וב-25 במאי 1944 מונה לזמן קצר למפקד הדיוויזיה ה-12. ב-8 ביולי 1944 מונה יאהן למפקד הקורפוס ה-87, וב-1 באוקטובר 1944 הועלה לדרגת גנרל חיל התותחנים. יאהן פיקד על הכוח הגרמני-איטלקי בלומברדיה, וב-1 במאי 1945 נפל בשבי הבריטי.
ביוגרפיה > לאחר המלחמה

בשנת 1948 השתחרר יאהן מהשבי. לאחר שחרורו התגורר יאהן בעיר קובורג, עד למותו ב-7 בנובמבר 1966, והוא בן 74 שנים.
צלווח נתונים

צִלְווּחַ נתונים או לִווּחַ מֻצְלָב של נתונים (באנגלית: Data Tabulation‏, Cross Tabulation או בקיצור Crosstab) היא שיטה להצגת ההתפלגות המשותפת של שני משתנים או יותר. בעברית, המילה היא הלחם של המילים "הצלבה" ו-"לִיוּוּחַ". בשיטה זו, המשתנים מוצגים כלוח שכיחות בצורה של מטריצה.
בדוגמה הבדיונית הבאה מוצג לוח שכיחות בגודל 2x3. למשתנה "גיל" יש שלוש קטגוריות: עד 18, בין 18 ל-36 ומעל 36. הקטגוריות כוללות את כל האוכלוסייה ולכן העמודות מסתכמות ב-100%. למשתנה האחר, נעליים, יש שתי קטגוריות: נעלי ספורט וסנדלים. הקטגוריות אינן מציגות את כל סוגי הנעליים ולכן העמודות אינן מסתכמות ב-100%. כל תא בטבלה מציג את אחוז האוכלוסייה שחולק את שתי התכונות.
|  | נעלי ספורט | סנדלים |
| --- | --- | --- |
| עד 18 | 50% | 21% |
| בין 18 ל-36 | 35% | 52% |
| מעל 36 | 15% | 27% |
יתרונות

קל להבין את הנתונים המוצגים. צלווח נתונים מסייע להבנה גם למי שאינו בקיא בכל הנתונים המורכבים יותר.
ניתן להשתמש בנתונים מכל סולם מדידה, שכן צלווח נתונים מתייחס לכל הנתונים כאילו הם נומינליים.
טבלה עשויה לספק תובנה עמוקה יותר מאשר נתון סטטיסטי יחיד.
צלווח נתונים פותר את בעיית התאים הריקים או המיותרים.[דרושה הבהרה]
קל לערוך את הנתונים באופן הנדרש.
קולונסיי

| --- | --- |

 נתונים גאוגרפיים
 מיקום:  לשון הים של לורן 
 קואורדינטות:  56°04′00″N 6°13′00″W﻿ / ﻿56.066666666667°N 6.2166666666667°W﻿ / 56.066666666667; -6.2166666666667
 ארכיפלג:  האיים ההברידיים
 שטח:  40.74 קמ"ר
 אורך:  16.3 קילומטר
 רוחב:  5.1 קילומטר
 גובה מרבי:  143 מטר
 נתונים מדיניים
 מדינה:  הממלכה המאוחדת 
 אוכלוסייה:  124 (2011)
 אזור זמן:  UTC+0
 עיר ראשית:  סקאלאסיי
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קולונסיי(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קולונסיי
 
 
קולונסיי (באנגלית: ‏Colonsayקובץ:Colbhasa.ogg‏Ⓘ‏) הוא אחד מהאיים ההברידיים הפנימיים, השייך למחוז ארגייל וביוט בסקוטלנד. הוא שוכן צפונית לאי איילה ודרומית לאי מאל, ובשעות שפל הוא מחובר לאי אורונסיי. באי יש בערך 110 תושבים שרובם מתגוררים בכפר סקאלאסיי (Scalasaig) שבחופו המזרחי. האי שימש כביתם של ראשוני שבט מקניל ומקפיי.
למרות שקולונסיי נראה שומם ומעט מאיים כשמגיעים אליו מהים יש בו נוף יוצא דופן ביופיו ובגיוונו, חופים מהמשובחים שבאיים ההברידיים ופנים הארץ שלו מוגן ופורה. לכן התיירות היא הענף החשוב ביותר לכלכלת האי, ויש בו מספר רב של בתי קיט. ביוני 2008 התחילו טיסות סדירות אל האי משדה התעופה אובן שבסקוטלנד.
אחד ממוקדי התיירות החשובים באי הוא "בית קולונסיי", בית כפר בסגנון ג'ורג'יאני בעל גנים מרהיבים. בנוסף האי ידוע בשל הפאונה שבו הכוללת עזי בר, קורמורנים, אלקיימים, מלכישליווים ועיטים זהובים.
מפרץ קילוראן באי קולונסיי
קורט טאנק

קורט טאנק, 1941
טייס הלופטוואפה גינטר שפכט (משמאל) וקורט טאנק (מימין)
קורט ולדמר ("וילי") טאנק (בגרמנית: Kurt Waldemar Tank; ‏24 בפברואר 1898 - 5 ביוני 1983) היה מהנדס אווירונאוטיקה גרמני, מומחה לתכנון מטוסי קרב. בעבודתו כמהנדס הראשי של מפעלי פוקה-וולף וראש מחלקת התכנון של החברה, היה אחראי על תכנון מטסי הקרב פוקה-וולף Fw 190, פוקה-וולף Fw 200 ופוקה-וולף Ta 152 לפי הזמנת הלופטוואפה (חיל האוויר של גרמניה הנאצית). לאחר מלחמת העולם השנייה עבד עבור תעשיות אוויריות בעולם השלישי, בעיקר בתעשייה האווירית ההודית בבנגלור, בקורדובה שבארגנטינה ובחלואן שבמצרים.
תולדות חייו

נולד בברומברג (דאז בפוזנן שהייתה שייכת לפרוסיה, כיום בפולין). למשפחת קציני פרשים. במלחמת העולם הראשונה שירת, במצוות אביו, כקצין פרשים, למרות רצונו לשרת בשירות האוויר הגרמני וזכה לעיטורים.
ב-1923 סיים את המכון הטכנולוגי של ברלין (TUB) והתקבל לעבודה בחברת Rohrbach Metall-Flugzeugbau, מחלוצות בניית מטוסים בעלי שלד מתכת והיה חבר בצוות התכנון של ה-Rohrbach Roland. לאחר מכן עבד כטייס ניסוי בחברת "אלבטרוס", שנרכשה ב-1931 על ידי פוקה-וולף.
בשנת 1934 הזמינה חברת התעופה  Deutsche Luft Hansa מטוס נוסעים ארבע-מנועי לטווח ארוך (3,560 ק"מ). טאנק עמד בראש חטיבת התכנון של המטוס שהושק ב-1937 כ-פוקה-וולף Fw 200 "קונדור". המטוס שימש את הלופטוואפה כמפציץ, שאיים על שיירות האספקה האמריקאיות באוקיינוס האטלנטי.
ב-1939 הושלם תכנונו של ה-פוקה-וולף Fw 190 "חנקן" (Würger), מטוס קרב חד-מנועי וחד-מושבי. המטוס שירת את הלופטוופה, חיל האוויר הגרמני, במהלך מלחמת העולם השנייה. מעל 20,000 מטוסי Fw 190 יוצרו במהלך שנות המלחמה, מהם 6,000 מדגם הקרב/הפצצה.
המטוס הבא שתכנן עבור הלופטוואפה היה פוקה-וולף Ta 152, שקיבל את התחילית Ta לכבודו של המתכנן הראשי שלו, טאנק. היה זה שיפור של דגם ה-190, שנכנס לשירות בינואר 1945. רק 43 מטוסים מסוג זה יוצרו.
ב-1943 מונה טאנק לפרופסור באוניברסיטה הטכנית של בראונשוויג.
לאחר המלחמה המשיך טאנק לעבוד בבראונשוויג תחת פיקוח בריטי (מדענים ומהנדסים גרמנים לא הורשו לעבוד בתעשיית התעופה) ובחן הצעות תעסוקה של ממשלת בריטניה וברית המועצות. הוא נכלל ברשימות הCIA האמריקאי כ"מדען מבוקש" במסגרת מבצע פייפרקליפ, אך גויס על ידי ממשל חואן פרון הארגנטינאי, שהפעיל סוכנות לגיוס מדענים גרמנים בשוודיה. ב-1947 עבר טאנק דרך דנמרק והגיע, יחד עם כמה מאנשי צוותו לשעבר לארגנטינה, שם עבד במפעלי Instituto Aerotécnico שבעיר קורדובה. ב-1950 הושק מטוס הקרב הארגנטינאי הראשון, FMA IAe 33 Pulqui II  ("חץ"), שהתבסס על תוכניותיו של טאנק עבור המטוס פוקה-וולף Ta 183, שהגיע לשלב אבטיפוס ראשוני ולא נבנה מעולם. עם הדחתו של חואן פרון ב-1955 שב טאנק לגרמניה המערבית שם לא נשכר לעבודה והמשיך להודו.
במסגרת עבודתו בתעשייה האווירית ההודית תכנן ופיתח את מטוס הקרב ההודי הראשון, ה-HAL HF-24 Marut ("רוח סערה"), שהושק ב-1961. המטוס תוכנן על בסיס תוכניותיו של טאנק לייצור המטוס הארגנטיני IA 43 Pulqui III, שפיתוחו הופסק. במקביל כיהן טאנק כראש המכון הטכנולוגי של מדרס. בין תלמידיו היה עבדול קאלאם, "איש הטילים הגרעיניים" של הודו ונשיא המדינה.
ב-1964 חבר למהנדס הגרמני וילי מסרשמיט וסייע לממשל גמאל עבד אל נאצר לפתח בתעשיות חלואן במצרים את מטוס הקרב המצרי הראשון חלואן HA-300.
ב-1970 שב לגרמניה ועבד בחברת מסרשמיט־בולקוב־בלום.
לקריאה נוספת

Wolfgang Wagner, The History of German Aviation: Kurt Tank: Focke-Wulf's Designer and Test Pilot, Schiffer Publishing, Ltd., 1999 ISBN 978-0764306440
הערות שוליים

↑  "טאנק המילואים בין מזרח ומערב" - Der Reserve-Tank Zwischen Ost und West כתבה בדר שפיגל מ-28 ביוני 1947
↑  רשימת המדענים המבוקשים, מספר 1289
↑  רענן ריין, Argentine Jews Or Jewish Argentines? עמוד 78
1 2  מבצע פייפרקליפ (בגרמנית)
| --- | --- |
בקרת זהויות :  PLWABN: 9812664748605606  GND: 11862069X  ISNI: 0000 0001 1457 8936  KulturNav: f4f709ca-5bb8-405f-92b2-8bb015a46b86  LCCN: n80137636  VIAF: 162313517   WorldCat (עם VIAF): 162313517
קופה אמריקה נשים 2003

| --- | --- |
 מארחת:  אקוודור אקוודור   ארגנטינה ארגנטינה   פרו פרו
 תקופת התחרות:  23 באפריל 2003 – 2003 
 מספר משתתפות:  10
 הזוכה:  ברזיל ברזיל
 מספר משחקים:  15
 מספר שערים:  70 (4.67 בממוצע למשחק)
 מלכת השערים:  ארגנטינה מריסול מדינה (7 שערים)
 → 19982006 ←
 
קופה אמריקה נשים 2003 (נקראה אז: אליפות דרום אמריקה בכדורגל נשים 2003, בספרדית: Campeonato Sudamericano de Fútbol Femenino 2003) הוא הטורניר הרביעי של הקופה אמריקה לנשים שארגנה CONMEBOL. הטורניר היה אמור להיערך בקורדובה, ארגנטינה באפריל 2002, אולם הוחלט להזיזו לפרו. בסופו של דבר, שלב הבתים נערך באקוודור, ארגנטינה ופרו, ובית הגמר שוחק בלימה בסוף אפריל 2003. הגביע שימש כטורניר המוקדמות לגביע העולם 2003, שנערך באותה שנה בארצות הברית.
באליפות זו לא נערכו משחקי נוקאאוט. הוחלט ש-9 הנבחרות יחולקו לשלושה בתים, ושלוש הנבחרות שיסיימו במקום הראשון יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל לא השתתפה בשלב המוקדם, משום שקיבלה מקום אוטומטי בבית הגמר בתור האלופה המכהנת מ-1998.
ברזיל, שניצחה בכל שלושת משחקיה בבית הגמר, זכתה באליפות וקטפה את התואר בפעם הרביעית ברציפות. בעקבות זכייתה היא העפילה ישירות לגביע העולם ביחד עם ארגנטינה, שסיימה במקום השני בבית הגמר.
סיבוב ראשון > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פרו | 6 | 2 | 2 | 0 | 0 | 5 | 2 | 3 |
|  בוליביה | 3 | 2 | 1 | 0 | 1 | 8 | 4 | 4 |
|  צ'ילה | 0 | 2 | 0 | 0 | 2 | 2 | 9 | -7 |
| 0 | 1 | 2 |
| --- | --- | --- |
|  פרו | 3 – 1 | בוליביה   |
|  בוליביה | 7 – 1 | צ'ילה   |
|  פרו | 2 – 1 | צ'ילה   |
סיבוב ראשון > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קולומביה | 4 | 2 | 1 | 1 | 0 | 9 | 1 | 8 |
|  אקוודור | 4 | 2 | 1 | 1 | 0 | 3 | 1 | 2 |
|  ונצואלה | 0 | 2 | 0 | 0 | 2 | 0 | 10 | -10 |
| 0 | 1 | 2 |
| --- | --- | --- |
|  אקוודור | 2 – 0 | ונצואלה   |
|  קולומביה | 8 – 0 | ונצואלה   |
|  אקוודור | 1 – 1 | קולומביה   |
סיבוב ראשון > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארגנטינה | 6 | 2 | 2 | 0 | 0 | 11 | 0 | 11 |
|  פרגוואי | 3 | 2 | 1 | 0 | 1 | 3 | 4 | -1 |
|  אורוגוואי | 0 | 2 | 0 | 0 | 2 | 1 | 11 | -10 |
| 0 | 1 | 2 |
| --- | --- | --- |
|  ארגנטינה | 3 – 0 | פרגוואי   |
|  אורוגוואי | 1 – 3 | פרגוואי   |
|  ארגנטינה | 8 – 0 | אורוגוואי   |
בית הגמר

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 18 | 2 | 16 |
|  ארגנטינה | 4 | 3 | 1 | 1 | 1 | 6 | 6 | 0 |
|  קולומביה | 3 | 3 | 1 | 0 | 2 | 3 | 15 | -12 |
|  פרו | 1 | 3 | 0 | 1 | 2 | 1 | 5 | -4 |
| 0 | 1 | 2 |
| --- | --- | --- |
|  ברזיל | 3 – 2 | ארגנטינה   |
|  פרו | 0 – 1 | קולומביה   |
|  קולומביה | 2 – 3 | ארגנטינה   |
|  ברזיל | 3 – 0 | פרו   |
|  ברזיל | 12 – 0 | קולומביה   |
|  פרו | 1 – 1 | ארגנטינה   |
קופה אמריקה נשים

| --- | --- |

 ענף:  כדורגל
 תאריך ייסוד:  1991
 ארגון מפעיל:  CONMEBOL
 מספר מתמודדים:  10
 יבשת:  אמריקה הדרומית
 זוכה:   ברזיל
 הכי הרבה זכיות:   ברזיל (שמונה זכיות)
 אתר רשמי
 → קופה אמריקה נשים 2022 
 
קופה אמריקה נשים (בספרדית: Copa América Femenina) היא טורניר כדורגל נשים בינלאומי הנערך בין החברות ב-CONMEBOL, התאחדות הכדורגל של אמריקה הדרומית. הטורניר נערך בכל 4 שנים החל משנת 1991.
לאורך ההיסטוריה, היה הפרש גדול בין נבחרת ברזיל לבין שאר נבחרות היבשת שהתחרו נגדה. מתוך תשעה טורנירים שנערכו עד כה, רק באחד לא זכו הברזילאיות - 2006, שבו זכתה נבחרת ארגנטינה.
מאז הקמתה, משמשת האליפות כטורניר המוקדמות לגביע העולם לנשים. בשני הטורנירים הראשונים של האליפות, רק הזוכה הייתה מעפילה לגביע העולמי. בטורניר השלישי, הוחלט שהאלופה מעפילה אוטומטית לגביע העולמי וסגניתה נפגשת עם יריבה מ-CONCACAF, ושתיהן מתחרות על המקום בגביע העולם. החל מהטורניר הרביעי שנערך בשנת 2003, הוחלט שגם האלופה וגם סגניתה מעפילות אוטומטית לגביע העולמי.
תוצאות הטורנירים

| שנה | מארחת | גמר> זוכה | גמר> תוצאה | גמר> פיינאליסטית | מקום שלישי |  |
| --- | --- | --- | --- | --- | --- | --- |
| 1991 פרטים | ברזיל   ברזיל | ברזיל ברזיל | לא נערך | צ'ילה צ'ילה | ונצואלה ונצואלה |  |
| 1995 פרטים | ברזיל   ברזיל | ברזיל ברזיל | 2 - 0 | ארגנטינה ארגנטינה | צ'ילה צ'ילה |  |
| 1998 פרטים | ארגנטינה   ארגנטינה | ברזיל ברזיל | 7 - 1 | ארגנטינה ארגנטינה | פרו פרו |  |
| 2003 פרטים | פרו   פרו | ברזיל ברזיל | לא נערך | ארגנטינה ארגנטינה | קולומביה קולומביה |  |
| 2006 פרטים | ארגנטינה   ארגנטינה | ארגנטינה ארגנטינה | לא נערך | ברזיל ברזיל | אורוגוואי אורוגוואי |  |
| 2010 פרטים | אקוודור   אקוודור | ברזיל ברזיל | לא נערך | קולומביה קולומביה | צ'ילה צ'ילה |  |
| 2014 פרטים | אקוודור   אקוודור | ברזיל ברזיל | לא נערך | קולומביה קולומביה | אקוודור אקוודור |  |
| 2018 פרטים | צ'ילה   צ'ילה | ברזיל ברזיל | לא נערך | צ'ילה צ'ילה | ארגנטינה ארגנטינה |  |
| 2022 פרטים | קולומביה   קולומביה | ברזיל ברזיל | 1 - 0 | קולומביה קולומביה | ארגנטינה ארגנטינה |  |
דירוג הזוכות

| # | נבחרת | מקום ראשון | מקום שני | מקום שלישי | מקום רביעי |
| --- | --- | --- | --- | --- | --- |
| 1 |  ברזיל | 8 (1991, 1995, 1998, 2003, 2010, 2014, 2018, 2022) | 1 (2006) | – | – |
| 2 |  ארגנטינה | 1 (2006) | 3 (1995, 1998, 2003) | 2 (2018, 2022) | 2 (2010, 2014) |
| 3 |  קולומביה | – | 3 (2010, 2014, 2022) | 1 (2003) | 1 (2018) |
| 4 |  צ'ילה | – | 2 (1991, 2018) | 2 (1995, 2010) | – |
| 5 |  אקוודור | – | – | 1 (2014) | 2 (1995, 1998) |
| 6 |  פרו | – | – | 1 (1998) | 1 (2003) |
| 7 |  אורוגוואי | – | – | 1 (2006) | – |
| 7 |  ונצואלה | – | – | 1 (1991) | – |
| 9 |  פרגוואי | – | – | – | 2 (2006, 2022) |
מלכות השערים

| טורניר | שחקנית | נבחרת | שערים |
| --- | --- | --- | --- |
| 1991 | אדרי | ברזיל ברזיל | 4 |
| 1995 | סיסי | ברזיל ברזיל | 12 |
| 1998 | רוזלי | ברזיל ברזיל | 16 |
| 2003 | מריסול מדינה | ארגנטינה ארגנטינה | 7 |
| 2006 | כריסטיאן רוזיירה | ברזיל ברזיל | 12 |
| 2010 | מרטה | ברזיל ברזיל | 9 |
| 2014 | כריסטיאן רוזיירה | ברזיל ברזיל | 6 |
| 2018 | קטלינה אוזמה | קולומביה קולומביה | 9 |
| 2022 | ימילה רודריגז | ארגנטינה ארגנטינה | 6 |
הערות שוליים

1 2  לא נערכו משחקי גמר וחצי גמר באליפויות אלו. הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע.
↑  שלב הבתים של האליפות נערך ב-3 מדינות (אקוודור, ארגנטינה ופרו), ואילו בית הגמר התקיים רק בפרו.
| כדורגל נשים בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם לנשים | אלגארבה | גביע קפריסין | הדירוג העולמי לנשים | כדורגלנית השנה                   (עד גיל 20 • עד גיל 17)        אוקיאניה: OFC – אליפות אוקיאניה      אירופה: UEFA – אליפות אירופה (עד גיל 19 • עד גיל 17)      אסיה: AFC – אליפות אסיה      אפריקה: CAF – אליפות אפריקה      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
קלאובולוס איש לינדוס

| --- | --- |

קלאובולוס איש לינדוס, איור משנת 1553
 לידה:  630 לפנה״ס לינדוס, יוון 
 פטירה:  560 לפנה״ס (בגיל 70 בערך) 
 השקפה דתית:  דת יוון העתיקה 
 עיסוק:  פילוסוף, משורר, מושל 
 צאצאים:  קלאובולינה 
 
קלאובולוס איש לינדוס (ביוונית: Κλεόβουλος) היה אחד משבעת חכמי יוון שחי במהלך המאה ה-6 לפנה"ס.
ביוגרפיה

קלאובולוס היה בנו של אבגוראס, ואזרח לינדוס שברודוס, יוון. קלמנס מאלכסנדריה אמר עליו שהיה מלך הלינדיאנים, ופלוטרכוס תיאר אותו כטיראני.
במכתב שצוטט על ידי דיוגנס לארטיוס נאמר כי קלאובולוס הזמין את סולון ללינדוס כמקום דמוקרטי, על מנת לברוח מפייסיסטראטוס הרודן באתונה, דבר שכנראה לא היה הגיוני.
קלאובולוס טען כי למד פילוסופיה במצרים, מעבר לחכמה שרכש ביוון. לקלאובולוס איש לינדוס הייתה בת בשם קלאובולינה אשר הייתה נוהגת לכתוב חידות "הקסמטר" (חידות ארוכות), שעליהן נאמר כי היו משמעותיות לא פחות משלו.
נאמר עליו כי חי עד גיל שבעים והיה מכובד ובעל מראה טוב, וכיום יש קבר על שמו בלינדוס.
קלאודיה הייל

קלאודיה הייל (בגרמנית: Claudia Heill; ‏ 24 בינואר 1982 - 31 במרץ 2011) הייתה ג'ודוקא אוסטרית. בעלת מדליית כסף אולימפית.
ביוגרפיה

הייל, אשר נחשבה בעבר לאחת מן הג'ודוקות הטובות ביותר באירופה, זכתה במדליית כסף באולימפיאדת אתונה (2004) ובחמש מדליות נוספות באליפויות אירופה במשקל עד 63 ק"ג. באולימפיאדת בייג'ינג (2008) סיימה הייל במקום החמישי, וכשנה לאחר מכן פרשה מתחרות מקצוענית.
במרץ 2011 התאבדה הייל בעיר וינה.
קורט יוליוס גולדשטיין

| --- | --- |

 לידה:  3 בנובמבר 1914 Alt-Scharnhorst, הרפובליקה הפדרלית של גרמניה 
 פטירה:  24 בספטמבר 2007 (בגיל 92) ברלין, הרפובליקה הפדרלית של גרמניה 
 מדינה:  גרמניה, גרמניה המזרחית 
 מפלגה:  המפלגה הקומוניסטית של גרמניה, מפלגת האיחוד הסוציאליסטי של גרמניה 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2005)  מסדר קרל מרקס 
 
קורט יוליוס גולדשטיין (בגרמנית: Kurt Julius Goldstein;‏ 3 בנובמבר 1914 – 24 בספטמבר 2007) היה עיתונאי יהודי-גרמני ומנהל הרדיו הציבורי במזרח גרמניה. היה חבר פעיל במפלגה הקומוניסטית הגרמנית, והתנדב להילחם בבריגדות הבין-לאומיות במלחמת האזרחים הספרדית.
קורות חיים

גולדשטיין נולד למשפחת סוחרים יהודית בדורטמונד ב-3 בנובמבר 1914. האנטישמיות שחווה בבית הספר הובילה אותו לפתח תודעה פוליטית. בשנת 1928 הוא הצטרף לליגה הקומוניסטית הצעירה, וכעבור שנתיים למפלגה הקומוניסטית של גרמניה. עם עליית הנאצים לשלטון בשנת 1933, גולדשטיין ברח ללוקסמבורג והתפרנס שם כגנן. לאחר מכן עבר לפריז, שם הצטרף לתנועת "החלוץ", ועבר הכשרה לעלייה לארץ, שבמהלכה פגש את מי שהפכה לבת זוגו. בשנת 1934 עלה לא"י-פלשתינה.
ביולי 1936 נפתח בספרד מרד צבאי לאומני בהנהגת הגנרל פרנסיסקו פרנקו, בעקבות ניצחון השמאל בבחירות והקמת ממשלת "החזית העממית" בפברואר אותה שנה. בעקבות המרד פרצה בספרד מלחמת אזרחים, כשפעילי שמאל מרחבי העולם התנדבו להילחם בה לצד כוחות הרפובליקה הספרדית. גולדשטיין היה בין המתנדבים הראשונים שיצאו למלחמה מא"י-פלשתינה, שמספרם הכולל מוערך ב-150–200. הוא נלחם בבריגדה ה-11, "בריגדת תלמאן" (Thälmann), שמרבית חבריה היו גרמנים ואוסטרים. השתתף בקרב ברונטה (Brunete) ביולי 1937, ובקרב טרואל (Teruel) בדצמבר אותה שנה. לאחר שנפצע בקרב, שימש כקומיסר פוליטי בבית חולים צבאי בסנטה קולומה דה פרנרס (Santa Coloma de Farners) שבקטלוניה.
בפברואר 1939, לאחר הכרזת הניצחון של פרנקו, נכלא גולדשטיין במחנה המעצר גירס (Gurs) בצרפת, בו רוכזו פליטי מלחמת האזרחים הספרדית שחצו את הגבול למדינה. הוא התנדב לשרת בצבא צרפת, אך נדחה, ובמקום זאת הוצע לו להצטרף ללגיון הזרים. הוא סירב להצעה בנימוק שאינו מוכן להילחם בשירות האימפריאליזם באפריקה. לאחר מכן הועבר גולדשטיין, לצד אסירים קומוניסטים נוספים, למחנה המעצר ורנה (Vernet) שבהרי הפירנאים. ב-1942 גורשו העצירים היהודים במחנה למחנה דראנסי, ומשם נשלחו לאושוויץ. באושוויץ עבד גולדשטיין במשך שנתיים וחצי בכריית פחם. גולדשטיין שרד את צעדת המוות מאושוויץ לבוכנוואלד והצטרף להנהגה הקומוניסטית, שנטלה חלק חשוב בניהול המחנה עבור הס"ס. הוא שהה במקום בעת שהצבא האמריקני שחרר את המחנה.
לאחר שחרור המחנה חזר גולדשטיין לגרמניה המזרחית, שם עבד כעיתונאי, שדרן רדיו וסופר.
בשנת 2001, הגישו גולדשטיין וניצול השואה פיטר גינגולד (Peter Gingold) תובענה ייצוגית נגד ממשלת ארצות הברית ומשפחת בוש. הם תבעו פיצויים בסך 40 מיליארד דולר, בטענה כי סבו של הנשיא ג'ורג' בוש הבן, הסנאטור פרסקוט בוש (Prescott Bush), היה דירקטור ובעל מניות בחברות אמריקאיות שהרוויחו מקשרים עסקיים עם גרמניה הנאצית. התביעה נדחתה בנימוק שהממשלה אינה יכולה לשאת באחריות למעשים.
ב-1976 הצטרף גולדשטיין לארגון אושוויץ הבין-לאומי, שהוקם על ידי ניצולי המחנה כדי לייצגם וכדי להעלות את המודעות לזוועות השואה, ובפרט להיסטוריה של אושוויץ-בירקנאו. ב-2003 מונה לנשיא לשם כבוד של הארגון.
בשנת 2005 הוענק לגולדשטיין צלב הכבוד הפדרלי, עיטור הכבוד היחיד המוענק על ידי הרפובליקה הפדרלית של גרמניה, בשל פעילותו לקידום הסובלנות ולמאבק באנטישמיות ובגזענות.
נפטר בברלין ב-24 בספטמבר 2007.
לקריאה נוספת

טורבינר, ערן (במאי), מדריד לפני חניתה (2006), באתר יוטיוב.
רענן ריין, "כניסה מאוחרת, מתנדבים יהודים במלחמת האזרחים בספרד ומקומם בנרטיב הלאומי הישראלי", בתוך "מכאן למדריד: המתנדבים הארץ-ישראלים לבריגדות הבין-לאומיות בספרד, 1936–1938" (תל אביב: מוזיאון ארץ ישראל, 2012), עמ' 65–88.
Lustiger, Arno, Schalom Libertad! Juden im spanischen Bürgerkrieg (Frankfurt am Main: Athenäum, 1989).